A picture containing text, clipart

Description automatically generated

**PUSAT PENGAJIAN ASASI DAN UMUM**

**(PADU)**

**UNIVERSITI SELANGOR**

**PENGAJIAN SELANGOR (MPU3342)**

**Proposal Projek**

Tugas Kumpulan

Disediakan untuk

**Pn. Azar Fatiha Binti Mohd Lud**

Disediakan oleh

Group: G2

|  |  |  |
| --- | --- | --- |
| **NO. MATRIC** | **NAMA PELAJAR** | **PROGRAM** |
| 4193004241 | Manimaran A/L Mahesan | Sarjana Muda Sains Komputer (Kepujian) |
| 4201003871 | Muhammad Amirul Rashideen bin Zaidi | Sarjana Muda Teknologi Maklumat (Kepujian) |
| 4193004581 | Surendar Rao A/L Mogan Rao | Sarjana Muda Sains Komputer (Kepujian) |
| 4193004891 | Viknesvaraja Naidu A/L Rajasekaran | Sarjana Muda Sains Komputer (Kepujian) |
| 4202002561 | Muhammad Syazwan bin Kamaruddin | Sarjana Muda Psikologi Industri (Kepujian) |

Tarik hantar

**16 Februari 2022**

**Tema**

Isu dan Cabaran Negeri Selangor

**Tajuk**

Masalah gangguan bekalan air di negeri Selangor

**Pengenalan**

Kajian ini fokus dalam masalah gangguan bekalan bekalan air di negeri selangor yang tinggal disekitar negeri Selangor. Hal ini bukan pertama kali berlaku bukanlah pertama kali berlaku dan masalah ini telah menyebabkan kemarahan pada masyarakat disebabkan oleh terpaksa berdepan masalah serupa beberapa kali dalam tempoh satu tahun. Pengurangan pengeluaran air terawat ini telah menyebabkan gangguan bekalan air dan tekanan rendah di beberapa kawasan Selangor. Beberapa kawasan mengalami gangguan bekalan air tidak berjadual dan tekanan air rendah ekoran penurunan paras Kolam Air Lipat Kajang sejak 24 Ogos 2015 yang lalu ekoran peningkatan permintaan bekalan air terawat di kawasan tersebut. Akibat krisis air tidak berkesudahan, masyarakat mengkritik kerajaan Selangor tiada pelan penyelesaian masalah bekalan air selepas kejadian sama kerap berulang. Pengurusan Air Selangor (SYABAS) menjelaskan bahawa pencemaran sumber air mentah di Sungai Selangor kali ini menjejaskan 1,196,457 pemegang akaun Air Selangor membabitkan 1,292 kawasan sekitar Lembah Klang iaitu di Wilayah Kuala Lumpur, Petaling, Klang/Shah Alam, Kuala Selangor, Hulu Selangor, Gombak dan Kuala Langat. Pengurusan Air Selangor (SYABAS) juga memberitahu pencemaran sumber air mentah yang dikesan menyebabkan henti tugas operasi Loji Rawatan Air Sungai Selangor Fasa 1, Fasa 2, Fasa 3 dan Rantau Panjang. Kerajaan telah mengambil pelbagai langkah untuk mengenai masalah tersebut tetapi masalah ini masih belum diselesai dan berulang setiap tahun.Kerajaan Selangor melalui Mesyuarat Tindakan Ekonomi Selangor (MTES) pada 6 Jun 2015, bersetuju untuk membaikpulih paip dalaman tersebut dengan anggaran kos RM300,000.00 (Ringgit Malaysia: Tiga Ratus Ribu sahaja). Berdasarkan analisis yang dibuat oleh Lembaga Perumahan Dan Hartanah Selangor (LPHS), punca menyebabkan masalah gangguan bekalan air adalah paip air dalaman di bawah tanah mengalami kebocoran di kebanyakan dalam kawasan tersebut. Kajian ini akan meninjau pandangan masyarakat terhadap masalah tersebut melalui google form dan mengambil hasil kajian daripada kajian atau artikel yang sedia ada. Data yang diperolehi daripada responden dan kajian sedia ada akan dibandingkan.

**Objektif Kajian**

Penulisan kajian ini dijalankan adalah untuk mengkaji punca gangguan bekalan air di negeri Selangor. Selain itu, mengenal pasti di kawasan mana sering di gangguan bekalan air di negeri Selangor. Seterusnya, kajian ini bermatlamat untuk mengetahui kesan-kesan dialami oleh masyarakat semasa gangguan bekalan air.

**Latar Belakang Kajian**

Umum mengetahui bahawa. Isu gangguan bekalan air sering melanda di sebuah negeri dalam negara kita. Insiden ini mampu mendatangkan kesan yang negatif kepada pihak kerajaan negeri dan mengganggu aktiviti pelancongan yang berkembang pesat di negeri tersebut. Walau bagaimanapun, kita semua sedia maklum bahawa pelbagai usaha telah dijalankan oleh pihak yang bertanggungjawab untuk mengatasi masalah ini. Oleh itu, kita sewajarnya tidak mengharapkan usaha daripada pihak kerajaan sahaja malahan kita juga mestilah turut serta menjaga kebersihan air sungai. Penggunaan air dalam kehidupan seharian amatlah penting untuk meneruskan kelangsungan kehidupan.

Setelah meneliti beberapa sumber kajian, kami telah berhasil menemui beberapa punca yang menjadi penyebab utama berlakunya gangguan bekalan air di Selangor. Antaranya ialah pencemaran air mentah di sungai Selangor, masalah teknikal di loji rawatan air dan lori tangki air yang bertujuan untuk pengagihan air ke pelanggan yang terjejas.

**Metodologi Kajian**

Dalam semua kajian ilmiah, metodologi kajian digunakan untuk memastikan objektif kajian dapat dicapai berdasarkan data yang sah dan boleh dipercayai.

**Cara mendapat responden**

Kumpulan kami menggunakan kaedah kuantitatif untuk mengumpul data mengenai tajuk kajian. Borang soal selidik diedarkan secara rawak kepada lapisan masyarakat seperti mahasiswa di UNISEL, sahabat handai, dan penduduk kawasan Negeri Selangor. Responden terdiri daripada demografi yang pelbagai seperti jantina, semester dan sebagainya.

1. Cara mendapat data
   1. Soal Selidik

Borang soal selidik iaitu ‘Google Form’ yang sesuai telah dibuat oleh kumpulan kami untuk mendapatkan dan mengumpul maklumat yang tepat dan sahih berdasarkan edaran. Borang soal selidik terdiri daripada beberapa soalan yang berkaitan dengan ‘Isu potongan air di Selangor’ seperti punca, kesan potongan air di Negeri Selangor. Dalam kajian ini, kumpulan kami telah menggunakan media graf untuk menganalisis dan menghuraikan data.

* 1. Dokumentasi

Kajian ini, telah dimulakan dengan kajian terhadap bahan-bahan bertulis yang telah diterbitkan seperti buku dan sumber daripada internet “Google” bagi mendapatkan maklumat yang berkenaan.

1. Cara menganalisis data

Pada akhir peringkat kajian ini, kami telah menjalankan analisis secara deskriptif untuk menganalisis data yang diperoleh daripada soal selidik “Google Form”, untuk menghasilkan laporan kajian. Data yang diperoleh daripada analisis ini menggunakan kekerapan, peratus jadual, graf dan carta.

**Punca Gangguan Bekalan Air**

Kumpulan kami telah melakukan satu kajian mengenai gangguan bekalan air yang disebabkan oleh pencemaran air yang berlaku di Selangor. Pencemaran air tersebut dapat dikesan pada 3 September 2020. Berdasarkan kajian yang dilakukan, terdapat pelbagai punca yang menyebabkan berlakunya pencemaran air tersebut. Antaranya berpunca daripada penternakan kolam ikan keli yang tercemar, Loji Kumbahan Indah Water Konsortium (IWK) akibat perbuatan sabotaj, Kilang selenggara mesin dan jentera di Rawang. Hal ini mendatangkan pelbagai kesan buruk terhadap masyarakat sekeliling. Seperti yang kita tahu, penduduk negeri Selangor telah lama menanggung beban akibat perbuatan manusia yang tidak bertanggungjawab sehingga menyebabkan berlakunya pencemaran air. Oleh itu, pelbagai langkah perlu dilaksanakan supaya masalah pencemaran air ini dapat diatasi. Sekiranya pihak kilang dan rakyat sekeliling memainkan peranan masing-masing, sudah pasti masalah gangguan bekalan air di Selangor dapat diatasi.

**Langkah-langkah yang diambil oleh pihak kerajaan di sungai selangor bagi mengatasi masalah potongan air.**

1. Projek pembinaan loji rawatan air baharu

Negeri Selangor bersetuju untuk meluluskan projek pembinaan loji rawatan air di Selangor. Antara projek-projek tersebut ialah LRA Rasau Peringkat 1 yang akan siap pada tahun 2024, LRA Labohan Dagang Fasa 2 pada 2026, LRA Rasau Peringkat 2 pada tahun 2028 dan LRA Langat 2 Fasa 2 yang akan siap pada tahun 2030. Projek-projek tersebut dijangka siap dalam tempoh 10 tahun.

1. Penggantian paip usang dan manaiktaraf loji rawatan air

Kerajaan Negeri Selangor memperuntukkan RM 1.8 billion dari 2016 hingga Ogos 2020 bagi tujuan penggantian paip usang sepanjang 716 kilometer serta menambahbaik dan penaiktarafan loji rawatan air di Selangor bagi memastikan pengagihan air yang berkualiti kepada pengguna.

1. Tadahan air hujan di kawasan perumahan

Sesetengah pihak mencadangkan kerajaan negeri melaksanakan langkah alternatif lain seperti membina tadahan air hujan di sekitar kawasan perumahan yang akan dibiayai oleh Negeri Selangor supaya dapat menyelesaikan masalah keperluan air setempat manakala gangguan bekalan air dapat dikurangkan dan tidak menjejaskan terlalu ramai pengguna seperti sekarang.

**Kesimpulan**

Kesimpulan pula, kajian ini menekankan tentang gangguan bekalan air di selangor dan hal ini sedemikian memberi kemarahan kepada masyarakat disebabkan iai mengganggu aktiviti harian mereka. Akibat krisis air tidak berkesudahan, masyarakat mengkritik kerajaan Selangor tiada pelan penyelesaian masalah bekalan air selepas kejadian sama kerap berulang. Kajian bermatlamat untuk mengenal pasti masalah secara keseluruhan dan mencadang langkah-langkah yang harus diambil untuk mengelakkan daripada gangguan bekalan air di negeri Selangor tidak berlaku pada masa akan datang. Pelbagai data akan diambil daripada respondent untuk diproses dan data tersebut akan dibandingkan dengan kajian atau artikel yang sedia ada.